Én ud af 10 såkaldte cykel-legebaner åbnede i Nørresundby i dag. Noget, som børnene på Løvvangen har glædet sig til.

En spritny cykel-legebane på Løvbakken, som alle børn og voksne kan bruge og træne deres færdigheder på to hjul. Det er Nordeafonden, som er sponsor, mens Cyklistforbundet og Aalborg Kommune har lagt viden og arealer til. Idéen er at lære at cykle i trygge rammer, så man bagefter er bedre rustet til at komme ud i den rigtige trafik. - Når man er på en cykellegebane og laver cykelleg, så handler det i virkeligheden om at blive cykelsikker. Og det er forudsætningen for at blive trafiksikker sidenhen, siger Klaus Bondam, der er direktør for Cyklistforbundet. Ud over Klaus Bondam fra Cyklistforbundet var blandt andet også rådmand Tina French og rådmand Hans Henrik Henriksen, der selv skulle ud på banen med hjelm og træde i pedalerne.